NORAKSTS

|  |  |
| --- | --- |
| 23.05.2024. | Nr.6/20 |

**neapbūvēta zemesgabala smiltnieku ielā 6, Jelgavā**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 14** (A.Rāviņš, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saņemts SIA “ET auto” (reģistrācijas Nr.43603082432, juridiskā adrese: Kārklu iela 2, Jelgava, LV-3008) 2024. gada 26. februāra iesniegums, kurā lūdz atsavināt Jelgavas valstspilsētas pašvaldībai piederošo zemes vienību Smiltnieku ielā 6, Jelgavā.

Jelgavas valstspilsētas pašvaldībai piederošs neapbūvēts zemesgabals 2683 m2 platībā ar kadastra apzīmējumu 09000180201 Smiltnieku ielā 6, Jelgavā (turpmāk - Zemesgabals) ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000676076 ar kadastra numuru 09000180201.

Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), Zemesgabala atļautā izmantošana ir rūpnieciskā ražošanas objektu apbūve.

No Publiskas personas mantas atsavināšanas likuma (turpmāk - Atsavināšanas likums) 4. panta pirmās daļas izriet, ka publiskas personas nekustamo īpašumu var atsavināt, ja tas nav nepieciešams pašvaldības funkciju nodrošināšanai.

Atsavināšanas likuma 3. panta pirmās daļas 1. punktā noteikts, ka publiskas personas nekustamo īpašumu var atsavināt, pārdodot to izsolē, tai skaitā ar pretendentu atlasi, t.i. starp Zemesgabalam piegulošo šādu zemes vienību īpašniekiem:

1. Smiltnieku iela 6A, Jelgava, kadastra Nr. 09000180152, kadastra apzīmējums 09000180152;
2. Smiltnieku iela 8, Jelgava, kadastra Nr. 09000180198, kadastra apzīmējums 09000180198;
3. Tērvetes iela 93A, Jelgava, kadastra Nr. 09000180557, kadastra apzīmējums 09000180557;
4. Viskaļu iela 78B, Jelgava, kadastra Nr. 09000180375, kadastra apzīmējums 09000180375.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025. gada 21. jūnijam), novērtēja Zemesgabalu un noteica tā tirgus vērtību 13400,00 *euro* (trīspadsmit tūkstoši četri simti *euro*, 00 centi)*.*

Nekustamā īpašuma Valsts kadastra informācijas sistēmā Zemesgabala kadastrālā vērtība ir noteikta 11456,00 *euro* (vienpadsmit tūkstoši četri simti piecdesmit seši *euro*, 00 centi).

Atsavināšanas likuma 36. panta trešā daļa nosaka, ka, pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2024. gada 7. maijā noteica Zemesgabala nosacīto cenu 13400,00 *euro* (trīspadsmit tūkstoši četri simti *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 1340,00 *euro* (viens tūkstotis trīs simti četrdesmit *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo daļu, 8. pantu, 15. pantu, 36. panta trešo daļu, Jelgavas valstspilsētas pašvaldības īpašuma atsavināšanas komisijas 2024. gada 7. maija lēmumu Nr. 4/2 “Neapbūvēta zemesgabala Smiltnieku ielā 6, Jelgavā atsavināšana” un pamatojoties un SIA “ET auto” 2024. gada 26. februāra iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošu neapbūvētu zemesgabalu Smiltnieku ielā 6, Jelgavā (kadastra numurs 09000180201, kadastra apzīmējums 09000180201, platība 2683 m2), pārdodot to mutiskā izsolē ar augšupejošu soli un pretendentu atlasi starp zemesgabalam piegulošo zemes vienību īpašniekiem.
2. Noteikt neapbūvēta zemesgabala Smiltnieku ielā 6, Jelgavā, pārdošanas nosacīto cenu (izsoles sākumcenu) cenu 13400,00 *euro* (trīspadsmit tūkstoši četri simti *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 1340,00 *euro* (viens tūkstotis trīs simti četrdesmit *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – piecus gadus.
3. Apstiprināt neapbūvēta zemesgabala Smiltnieku ielā 6, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot neapbūvēta zemesgabala Smiltnieku ielā 6, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 23. maijā